《听雨》
明代·赵介

池草不成梦，春眠听雨声。
吴蚕朝食叶，汉马夕归营。
花径红应满，溪桥绿渐平。
南园多酒伴，有约候新晴。

作者简介：（?—1389）元明间广东番禺人，字伯贞。博通诸经及释、老书。元末，与孙蕡等俱受何真礼遇，号广中五先生。入明，闭户读书，不求仕进，屡荐皆辞。坐累逮赴京师，途中卒于南昌。有《临清集》，另有《广中五先生诗》。